ইহুদিধর্মে ঈশ্বরের নাম
ইহুদীধর্মে ঈশ্বরের নাম প্রায়শই হিব্রু বাইবেলে ইয়াহওয়েহ্ (হিব্রু: יהוה‎) হিসেবেই ব্যবহৃত। ইংরেজিতে সচরাচর এই নামকে জিহোভা (Jehovah) অথবা ইয়াওয়েহ্‌ (Yahweh) এবং ইহুদীয় সংস্কৃতিতে ঈশ্বরের বহুল ব্যবহৃত আরেক নাম "আদোনাই" (Adonai) (বা আমার প্রভু) থেকে অনুপ্রাণিত হয়ে বাইবেলের বেশির ভাগ ইংরেজি সংস্করণেই ঈশ্বরের নাম "প্রভু" হিসেবেই ব্যবহৃত। রাবানিক ইহুদী ধর্মে বর্ণিত ঈশ্বরের সাতটি নামকে এতোটাই পবিত্র হিসেবে বর্ণিত করা হয়েছে যে, একবার সেই নামগুলো লেখা হলে না মুছার পর (YHWH), এল ("ঈশ্বর"), এলোহিম ("সর্ব শক্তিমান এক ঈশ্বর"), এলোওয়াহ্‌ ("সৃষ্টিকর্তা"), এলোহাই অথবা এলোহেই ("আমার ঈশ্বর"), এল শাদাই (সর্বশক্তিমান ঈশ্বর) ও সাবিওথ (সর্ব-ক্ষমতাধর)। ঈশ্বরের বাকি নামগুলো নিছক বিশেষণ অথবা শিরোনামের বিভিন্ন দিক অনুযায়ী বিবেচিত বলে মনে করা হয়। খুমরা (বা ইহুদীয় বিধি-নিষেধ আইন) অনুযায়ী ইংরেজিতে ঈশ্বরের নাম "God" এর পরিবর্তে "G-d" (অর্থাৎ ইংরেজি বর্ণ O না লিখে O পরিবর্তে ড্যাশ) লেখার পরামর্শ দেওয়া হয়েছে যাতে করে গড নাম লিখা কোন কিছু যদি প্রিন্টও করা হয়, সেই গড লিখা প্রিন্টকৃত কাগজ যেন ভবিষ্যতে আবর্জনার স্তুপে পরিণত হয়ে ঈশ্বরের নাম অপবিত্র হয়ে না যায়, সে জন্যই এই নিষেধাজ্ঞা। ডক্যুমেন্টারি হাইপোথিসিসের বক্তব্য অনুযায়ী, টোরাহ (ইহুদীদের প্রধান ধর্মীয় গ্রন্থ) বিভিন্ন ধরনের যে উৎসগুলো থেকে সংকলিত, তাদের মধ্যে প্রধান দু'টি উলেখযোগ্য উৎস হলো জাওহিস্ট (বা ইয়াহ্‌য়িস্ট) এবং এলোহিস্ট। এই দুটি ইহুদীয় ধর্মীয়গ্রন্থের উৎসের নামকরণ করা হয়েছে মূলত উক্ত উভয় গ্রন্থে বর্ণিত ঈশ্বরের নাম "ইয়োডেহ্‌-ওয়াহে (YHWH)" এবং "এলোহিম" থেকে অনুপ্রাণীত হয়ে।